Sagunt, present en la jornada final del projecte sobre banca ètica de SETEM i Novessendes
29 de juny 2021

![](/media/gojn2bsx/81-c_minibancaarmada.jpg)  
  

La regidora de Cooperació Internacional, Maria Josep Soriano, va assistir este dilluns a la jornada final del projecte ‘De la Banca Armada a la Banca Ètica. Fase III’, organitzada per SETEM CV i la Fundació Novessendes, que lideren el mateix amb la col·laboració de la Generalitat Valenciana, que finança la iniciativa a través de la Conselleria de Participació, Transparència, Cooperació i Qualitat Democràtica.

  

La trobada, que es va celebrar en l'espai La Rambleta i a la qual Soriano va acudir com a convidada, va ser un acte de reflexió conjunta sobre els reptes de futur per a esta campanya que busca conscienciar sobre la inversió armamentística dels bancs i va comptar amb les intervencions del periodista d'_El Salto diario_ Yago Álvarez _El Economista Cabreado_; el coordinador del centre Delàs, Jordi Calvo, i la consellera de Participació, Transparència, Cooperació i Qualitat Democràtica, Rosa Pérez Garijo.

  

Maria Josep Soriano va assistir per a recolzar tant la jornada com les altres accions de la campanya, que compta amb algunes iniciatives significatives com l'organitzada per a rebutjar l'arribada i l'atracada al port marítim de Sagunt del vaixell saudita portador d'un carregament d'armes destinades a la guerra del Iemen.

  

La edil també va recordar que al Ple del passat 29 d'abril va ser aprovada la moció _Per la pau davant l'arribada de vaixells amb armament al nostre port_ amb els vots a favor de PSOE, Compromís, IP i EU. Al mateix temps va oferir la col·laboració de l'Ajuntament de Sagunt, a través de la Regidoria de Cooperació Internacional, per a futures iniciatives socials i educatives en el municipi de la mà de les diferents associacions que formen part d'esta campanya.

  

**«Totes les accions que difonguen l'economia social, la banca ètica i l'educació per la pau seran ben rebudes i recolzades per nosaltres, com a ciutat de pau que volem ser»**, va manifestar Soriano.

  

Per a més informació sobre el projecte es pot visitar la pàgina web del mateix en: [http://www.bancaarmada.org/ca/](http://www.bancaarmada.org/ca/) i comprovar la pròpia empremta armamentística com a clients de banca a través de: [https://petjada-en-armes.setemcv.org/instrucciones/​](https://petjada-en-armes.setemcv.org/instrucciones/)

![](/media/caqb4edq/81-ok-c-cuerpo-banca-armada.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/sagunt-present-en-la-jornada-final-del-projecte-sobre-banca-etica-de-setem-i-novessendes/ "Facebook")
*   [](http://twitter.com/share?url=https://aytosagunto.es/va/actualitat/sagunt-present-en-la-jornada-final-del-projecte-sobre-banca-etica-de-setem-i-novessendes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-present-en-la-jornada-final-del-projecte-sobre-banca-etica-de-setem-i-novessendes/ "Linked In")
*   [](mailto:?body=https://aytosagunto.es/va/actualitat/sagunt-present-en-la-jornada-final-del-projecte-sobre-banca-etica-de-setem-i-novessendes/)